Toora käsud kehtivad veel tänagi,
kuid ainult Jeesuse õpetuse kohaselt.
Gershon Nerel - "Iisrael Jumala plaanis".
Miks mõrvas kuningas Heroodes need süütud lapsed Petlemmas,
nagu me Uues Testamendis lugeda võime?
Jeruusalemmast lõunas asuva Petlemma sündmused leidsid aset seetõttu,
et Heroodese roomlaste antud ametlik tiitel oli juutide kuningas.
Kui ta kuulis hommikumaa tarkadest,
kes küsisid sündinud juutide kuninga kohta,
ehmus ja vihastas ta hullupööra.
Ta küsis, kes veel võib olla juutide kuningas?
Ta hakkas uurima, kellele võis juutide kuninga täht osutada?
Teda shokeeris, et juutidel võis olla peale tema mingi teine kuningas.
Heroodes küsis kirjatundjatelt,
kas Vana Testament räägib midagi sellest Messiast ja kuningast,
sest tähetargad rääkisid juutide kuninga tähest idataevas.
Kirjatundjad ütlesid, et prohvet Miika sõnul
pidi Messias sündima Taaveti linnas Petlemmas, Juudamaal.
Kuningas Heroodes käskis tähetar- kadel juutide kuningas üles otsida
ja endale tema asukohast teatada, et ka tema saaks teda kummardada.
Matteuse evangeeliumist aga loeme,
et ime läbi keelati tarkadel Heroodese juurde naasta.
Ka Maarja mehel Joosepil kästi Heroodese eest Egiptusse põgeneda.
Alles pärast Heroodese surma pöördusid nad Egiptusest tagasi
ja tulid Naatsaretti Galileas.
Mitu Heroodese-nimelist kuningat oli Heroodeste dünastias?
Heroodeseid oli üsna mitu.
Näiteks Heroodes Suur ja Heroodes Antipas Kaisareas.
Jeesus nimetas Heroodes Suure poega Heroodes Antipast 'rebaseks'.
See tähendas, et ta oli juudi puhtuserituaalide kohaselt ebapuhas.
Heroodese koja ja Jeesuse vahel valitses alati konflikt.
Ja Heroodes Agrippas oli viimane Juudamaa kuningas.
Ta oli esimene Agrippas, aga viimane Juudamaa kuningas.
Millised allikad lisaks Uuele Testamendile
räägivad Heroodeste dünastiast?
On olemas ka juudi ajaloolase Josefus Flaviuse kirjutised.
Josef Ben Matityahu oli pärit preestrite perest
ja sai Rooma kodakondsuse.
Ta oli Galilea sõjaväeülem.
Ta põgenes ülestõusu eest, ühines roomlastega
ja kirjutas kaks olulist teost, mis kirjeldavad tema aega.
Üks räägib juudi sõdadest ja ülestõusudest roomlaste vastu,
ning teine juudi muinasajast
ehk maailma ajaloost juudi rahva perspektiivist.
Kuidas lõppes Heroodeste dünastia valitsus Iisraelimaal?
Heroodeste dünastia valitses kuni templi hävitamiseni 70 AD.
Pärast templi hävitamist katkes Iisraelis ka juutide rahvuslik elu.
Järgmises saates käsitleme üht tähtsaimat sündmust
mitte ainult Heroodese dünastia ja Rooma võimu ajal Iisraelis,
vaid kogu maailma ajaloos -
see on Messia esimene tulek.
Toimetaja: Hanna Partanen
Eestikeelne tõlge: Monika Jaaguri